VII 
December. Der er saaledes her en Faceforskydning paa ca. 3 Maa 
neder i Forhold til dens Hovedoptræden ved de Britiske Øers vest¬ 
lige Kyster. 
Fra Christianiaf jorden omtaler C o 11 e 11') Fangstdatoen for 
6 Individer fra Aarene 1870—1893. To af disse stammer fra August, 
1 fra Oktober, 2 fra November og 1 fra Marts. 
Fra Danmarks Kyster foreligger Oplysninger om Tidspunktet 
for en Række Fund af Arten. De fleste af disse Oplysninger fin¬ 
des i „Zoologisk Museum“s Tilvækstprotokoller, som jeg har haft 
Tilladelse til at benytte. For det sydlige Skagerak, Kattegat og Belt- 
havet er Datoen mig bekendt for 17 Fund fra Aarene 1861 til 1912. 
Heraf stammer 4 fra Oktober, 8 fra November og 5 fra December. 
Det drejer sig saaledes her om en Faceforskydning af ca. 4 Maa- 
neder i Forhold til Artens Hovedperiode ved de Britiske Øers vest¬ 
lige Kyster. 
For Jyllands Nordsøkyst foreligger Oplysninger om Datoen 
for 4 Fund, fra Aarene 1863 til 1912. Et af disse stammer fra 
November og 3 fra December. 
Fra Strækningen C h r i s t i a n s s u n d—Trondhjem angiver 
Collett lagttagelsesdatoen for 3 Eks. fra Aarene 1879—1897. Et af 
disse fangedes i September, et i Oktober og et i November. Et 
Eksemplar blev fanget ved Melø (ca. 67*^ N. Br ) i Høsten 1903, og 
et andet i Altenfjord (ca. 70° 10’ N. Br.) i Januar 1882. Dette er 
det nordligst kendte Forekomststed for Arten, og det vil ses, at Fore¬ 
komsttiden ligger meget sent paa Sæsonen. 
Fra Island angiver Sæmundsson^) Fangsttiden for tre Eks¬ 
emplarer af Klumpfisken. Et Eks. fandtes strandet i Lagunen Huna- 
vatn paa Østsiden af Hunabugten i November 1900. Et andet 
Eks. blev fanget levende tæt under Kysten af Akranæs d. 10de Sep¬ 
tember 1902, og et tredje Eks. skal være strandet paa Sydkysten 
ved Landeyjasandur i Vinteren 1904. Det ser saaledes ud til, at 
de fleste Individer kommer ind til Islands Kyster betydelig senere 
end til de Britiske Øers vestlige Kyster. 
Klumpfiskens geografiske Udbredelsesomraade er meget stort. 
Den angives fra alle de store Oceaner, i tropiske og tempererede 
Egne, og den er ogsaa almindelig i Middelhavet. Atlanterhavet Vest 
for de Britiske Øer hører endnu med til Artens naturlige Udbre¬ 
delsesomraade, i alt Fald i Sommertiden. Om den forekommer 
der i anselig Mængde i Vintertiden, men oaa dybere Vand, er ube¬ 
kendt. Det er jo et almindeligt Fænomen, at Fisk med Udbredelse 
R. Collett: Norges Fiske med Bemærkninger om deres 
Udbredelse. Tillægsh. Chra. Vidensk. Selsk. Forh. 1874. Samt 
Supplementer hertil (I —III). 
Bjarni Sæmundsson: Oversigt over Islands Fiske. Skrifter 
Kommiss. f. Havundersøgelser No. 5. 1908. 
